Il-Kumpanija Construct Furniture qed taffaċja akkużi fil-qorti dwar il-qtil involontarju ta' Matthew Bartolo. Ħaddiem ta' sbatax-il sena li miet waqt li kien qed juża magna biex jagħmel il-bibien. L-inċident fatali seħħ fl-4 ta' Ġunju 2015 fil-fabbrika tal-kumpanija f'Ħal Luqa. Fil-Qorti l-ispettur f'dan il-każ xehed kif tkellem ma' Peter Bundell li kellu jopera l-kontroll tal-magna fil-ħin li seħħ l-inċident. L-investigazzjonijiet sabu li kien hemm diskrepanza fil-verżjoni li ta waqt l-inkjesta maġisterjali u lill-ispettur waqt l-investigazzjonijiet. Kien għalekk li l-Ispettur Joseph Mercieca spjega kif hu m'għandux evidenza biżżejjed biex jieħu passi kriminali kontra kontra l-istess persuna. Il-kumpilazzjoni tal-evidenza tkompli.